“อินเดีย” วิกฤต ปชช.ติดเชื้อ “โควิด” เพิ่ม 5 หมื่นราย ดันยอดป่วยสะสม ทะลุ 2 ล้าน!
“อินเดีย” วิกฤต ปชช.ติดเชื้อ “โควิด” เพิ่ม 5 หมื่นราย ดันยอดป่วยสะสม ทะลุ 2 ล้าน ดับแล้วกว่า 4 หมื่น!
“อินเดีย” วิกฤต ปชช.ติดเชื้อ “โควิด” เพิ่ม 5 หมื่นราย ดันยอดป่วยสะสม ทะลุ 2 ล้าน ดับแล้วกว่า 4 หมื่น!
7 ส.ค. 2563

อินเดียทำสถิติพบผู้ติดเชื้อโควิด-19 รายวันเกิน 50,000 รายติดต่อกันเป็นวันที่ 8 ในวันนี้ (7 ส.ค.63) ทำให้ยอดผู้ติดเชื้อสะสมในประเทศทะลุ 2 ล้านรายแล้ว
โดยกระทรวงสาธารณสุขอินเดีย เปิดเผยว่า ในรอบ 24 ชั่วโมงที่ผ่านมา พบผู้ติดเชื้อโควิด-19 รายใหม่เพิ่มขึ้น 62,538 ราย ดันยอดติดเชื้อสะสมขึ้นมาอยู่ที่ 2,027,074 ราย ขณะเดียวกันมีผู้เสียชีวิตเพิ่มอีก 886 ราย ส่งผลให้ยอดรวมผู้เสียชีวิตอยู่ที่ 41,585 ราย
ส่วนผู้ที่ได้รับอนุญาตให้ออกจากโรงพยาบาลหลังจากรักษาจนหายดีแล้วอยู่ที่ 1,378,105 ราย ด้านผู้ป่วยที่ยังคงรักษาตัวอยู่ในโรงพยาบาลมีจำนวนอยู่ที่ 607,384 ราย
สำนักข่าวซินหัวรายงานว่า สาเหตุที่จำนวนผู้ป่วยโรคโควิด-19 ในอินเดียเพิ่มสูงขึ้นอย่างรวดเร็วนั้น เป็นเพราะมีการตรวจหาเชื้อเพิ่มขึ้น โดยสภาวิจัยทางการแพทย์แห่งอินเดีย (ICMR) ระบุว่า จนถึงขณะนี้อินเดียได้ตรวจหาเชื้อโควิด-19 ให้กับประชาชนทั่วประเทศไปแล้วกว่า 22,788,393 ล้านราย โดยเมื่อวันพฤหัสบดีที่ผ่านมา (6 ก.ค.) เพียงวันเดียว มีผู้ที่เข้ารับการตรวจหาเชื้อถึง 639,042 ราย